CELEX: 22017D1064
Language: hu
Date: 2015-10-30 00:00:00
Title: Az EGT Vegyes Bizottság 275/2015 határozata (2015. október 30.) az Európai Gazdasági Térségről szóló megállapodás XIII. mellékletének (Közlekedés) módosításáról [2017/1064]

22.6.2017   
               
               
                  HU
               
               
                  Az Európai Unió Hivatalos Lapja
               
               
                  L 161/62
               
            AZ EGT VEGYES BIZOTTSÁG 275/2015 HATÁROZATA
      (2015. október 30.)
      az Európai Gazdasági Térségről szóló megállapodás XIII. mellékletének (Közlekedés) módosításáról [2017/1064]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A polgári légi közlekedési események jelentéséről, elemzéséről és nyomon követéséről, valamint a 996/2010/EU európai parlamenti és tanácsi rendelet módosításáról és a 2003/42/EK európai parlamenti és tanácsi irányelv, valamint az 1321/2007/EK bizottsági rendelet és az 1330/2007/EK bizottsági rendelet hatályon kívül helyezéséről szóló, 2014. április 3-i 376/2014/EU európai parlamenti és tanácsi rendeletet (1) bele kell foglalni az EGT-megállapodásba.
               
            
                  (2)
               
               
                  Az EGT-megállapodás XIII. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XIII. melléklete a következőképpen módosul:
      
                  1.
               
               
                  A 66d. pont (996/2010/EU európai parlamenti és tanácsi rendelet) helyébe a következő szöveg lép:
                  „32010 R 0996: az Európai Parlament és a Tanács 2010. október 20-i 996/2010/EU rendelete a polgári légiközlekedési balesetek és repülőesemények vizsgálatáról és megelőzéséről és a 94/56/EK irányelv hatályon kívül helyezéséről (HL L 295., 2010.11.12., 35. o.), az alábbi módosítással:
                  
                              —
                           
                           
                              
                                 32014 R 0376: az Európai Parlament és a Tanács 2014. április 3-i 376/2014/EU rendelete (HL L 122., 2014.4.24., 18. o.).
                           
                        A rendelet rendelkezéseit e megállapodás alkalmazásában a következő kiigazítással kell értelmezni:
                  A 18. cikk (5) bekezdése a következő albekezdéssel egészül ki:
                  
                     »Liechtenstein és Svájc közös nemzeti adatbázissal rendelkezik a polgári légi közlekedési eseményekre vonatkozóan. A Liechtensteinből származó releváns adatok a svájci adatokkal együtt a központi adattárba kerülnek.«”
                  
               
            
                  2.
               
               
                  A szöveg a 66gb. pont (1330/2007/EK bizottsági rendelet) után a következő szöveggel egészül ki:
                  
                              „66gc.
                           
                           
                              
                                 32014 R 0376: az Európai Parlament és a Tanács 2014. április 3-i 376/2014/EU rendelete a polgári légi közlekedési események jelentéséről, elemzéséről és nyomon követéséről, valamint a 996/2010/EU európai parlamenti és tanácsi rendelet módosításáról és a 2003/42/EK európai parlamenti és tanácsi irányelv, valamint az 1321/2007/EK bizottsági rendelet és az 1330/2007/EK bizottsági rendelet hatályon kívül helyezéséről (HL L 122., 2014.4.24., 18. o.).
                              A rendelet rendelkezéseit e megállapodás alkalmazásában a következő kiigazítással kell értelmezni:
                              Liechtenstein és Svájc közös nemzeti adatbázissal rendelkezik a polgári légi közlekedési eseményekre vonatkozóan. A Liechtensteinből származó releváns adatok a svájci adatokkal együtt a központi adattárba kerülnek. A liechtensteini polgári légi közlekedési események terén Svájccal megvalósuló kétoldalú együttműködésnek köszönhetően Liechtenstein a beérkező kéréseket Svájccal szorosan együttműködve e rendelettel összhangban kezeli.”
                           
                        
            2. cikk
      A 376/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. november 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. október 30-án.
         
            
               az EGT Vegyes Bizottság részéről
            
            
               az elnök
            
            Oda SLETNES
         
      
      
         (1)  HL L 122., 2014.4.24., 18. o.
      
      
         (*1)  Alkotmányos követelmények fennállását nem jelezték.